﻿“Răscoala de la 1907″, scenariul pregătit de Imperiul Austro-Ungar 
 
Cine nu a auzit de răscoală Ńăranilor din 1907? Timp de mai bine de 45 de ani, regimul comunist a considerat 
evenimentele ca pe un exemplu elocvent al caracterului capitalismului românesc, dur şi nemilos, care a ajuns 
până într-acolo, încât a ordonat să se tragă asupra Ńăranilor nemulŃumiŃi de condiŃiile de muncă şi trăi. Nu 
întâmplător, istoricul oficial al stalinismului românesc, Mihai Roller, a strâns şi publicat în 1948, cu o 
repeziciune demnă de o cauză mai bună, documentele răscoalei din 1907. Tot ceea ce susŃinea propaganda 
comunistă se afla acolo: execuŃii, intervenŃia armatei, cifra de 11.000 de morŃi preluată din articolele 
lui Constantin Mille şi, în final, grozăvia ascunderii dosarelor de către însuşi regele Carol I. 
 
Astăzi, la peste 100 de ani de la evenimente, documentele ne spun o poveste diferită de aceea cu care marea 
majoritate ne-am obişnuit deja. Un adevăr ascuns prea mult timp în spatele discursului oficial. 
 
Un plan secret al Imperiului Austro-Ungar 
Dacă Imperiul Austro-Ungar a avut, după 1866 (înfrângerea în faŃa trupelor prusace ale lui Bismarck), un an de 
care să fie cu adevărat mândru şi în care să îşi retrăiască gloria, acela a fost, fără îndoială, anul 1908. Se 
împlineau 60 de ani de domnie a marelui împărat Franz Joseph, iar întregul aparat militar şi diplomatic al 
imperiului trudise din greu să îi ofere un adevărat moment de neuitat. Contele Alois Aerenthal, ministru al 
Afacerilor Externe al Dublei Monarhii, era unul dintre partizanii doctrinei habsburgice “A.E.I.O.U.” (Austria est 
imperare orbi universo – Austria trebuie să conducă întreaga lume) şi decisese că anul 1908 va deveni cel în care 
trebuia demonstrata valabilitatea axiomei. 
 
Planul fusese gândit încă în urmă cu câŃiva ani. În primul rând, Alois Aerenthal pregătise anexarea oficială a 
Bosniei şi HerŃegovinei, provincii pe care imperiul le administra din 1878, ca urmare a prevederilor tratatului de 
la Berlin. Le administra doar, căci suveranul nominal rămânea sultanul de la Constantinopol. Spre a-l împiedica 
pe acesta să intervină în apărarea drepturilor sale, Aerenthal a pregătit o răscoală în insula Creta şi proclamarea 
independenŃei Bulgariei, altă componentă nominală a Imperiului otoman. Toate cele trei evenimente au avut loc 
aproape simultan, punându-l pe sultan în imposibilitate de a reacŃiona. Bulgaria a obŃinut astfel independenŃa, 
Austro-Ungaria – Bosnia-HerŃegovina, iar singurii care au plătit oalele sparte au fost cretanii, a căror răscoală a 
fost zdrobită, dar care, într-un final fericit, au reuşit să se unească cu Grecia (1908). 
 
A doua parte a planului conceput de Aerenthal presupunea distrugerea celor doi inamici tradiŃionali ai dublei 
monarhii, respectiv Serbia şi Rusia. După cum era şi firesc, Serbia a respins încorporarea Bosniei-HerŃegovinei, 
po****tă în special de sârbi, la Austro-Ungaria, cerând compensaŃii şi protestând vehement. Acesta era exact 
pretextul dorit de Aerenthal. Armata imperială a înconjurat Serbia şi a ameninŃat cu războiul. Belgradul a 
solicitat imediat ajutorul Rusiei, urmând exemplul atâtor alte acŃiuni din lungul istoriei. Dar în 1908 Rusia era o 
Ńară devastată. În anii 1904-1905, flota şi armata sa fuseseră distruse de japonezi, urmând apoi doi ani de revolte 
interne, finalizate printr-o revoluŃie ce aruncase de-a dreptul tara în haos. Totuşi, Ńarul Nicolae II (1894-1917) a 
încercat să intervină, dar s-a văzut confruntat cu un dur ultimatum venit din partea Berlinului şi a Vienei, prin 
care acestea îl ameninŃau cu un atac imediat în cazul sprijinirii Şerbiei. Cauza sârba trebuia abandonată... 
 
Astfel anul 1908 aducea şi umilirea internaŃională a Rusiei, înfrângerea Serbiei şi gloria Austro-Ungariei. Adică, 
exact aceeaşi conjunctură care va conduce la izbucnirea primului război mondial în iulie 1914. Rădăcinile se 
regăseau în anul 1908. 
 
România, piedică în gloria Imperiului Austro-Ungar 
 
O singură neîmplinire umbrea gloria imperiului: România. Şi ea, ca şi Serbia, avea teritorii naŃionale şi populaŃii 
asuprite de dubla monarhie; şi ea visa la revanşa; şi ea ar fi trebuit umilită şi zdrobită în anul de graŃie 1908. 
Dacă planul lui Aerenthal ar fi reuşit, atunci poate nu ar mai fi existat nici momentul 1916 şi nici Marea 
Unire din 1918. Dar, din fericire pentru noi, încercarea a eşuat. 
 
Interesul Puterilor Centrale faŃă de România nu era de dată recentă. Iar în preajma anului 1907, el se intensificase 
brusc. Istoricul Karl Scheerer a observat, la rândul său, noul tip de atenŃie acordat României în acest interval 
cronologic. O răscoală care ar fi pus puterea de la Bucureşti în imposibilitatea de a mai guverna, urmată de 
intervenŃia, solicitată sau impusă de la Viena, a trupelor austro-ungare pentru ocuparea şi “salvarea” situaŃiei în 
zonă. Şi astfel se distrugea orice posibilitate a României de a acŃiona pentru eliberarea românilor transilvăneni. 
 
ReŃeaua de spionaj a lui Eidinger 
Centrul de unde se pregătea lovitura era oraşul CernăuŃi. Aici, generalul Fischer, şeful jandarmeriei austriece, 
înfiinŃase un birou de plasare de forŃa de muncă şi bani (bineînŃeles şi spioni!) în România, birou condus de un 
anume N. Eidinger. 
 
Acesta avea o sumară pregătire militară, iar tactica să de infiltrare a spionilor în Ńara vecina se folosea de marile 
linii de cale ferată şi de şosele. În anul 1905, el a deschis un birou comercial în sediul hotelului Athénée 
Palace din Bucureşti şi a început plasarea de muncitori agricoli pe tot teritoriul României. În plus, oferea 
importante câştiguri arendaşilor, preluându-le produsele agricole şi livrându-le apoi armatei austro-ungare. Unele 
dintre cele mai profitabile relaŃii de amiciŃie, dar şi comerciale le-a avut cu de-acum cunoscută familie Fischer, 
marii arendaşi din regiunea Moldovei. 
 
Alte Ńinte ale spionajului austro-ungar şi care vor juca un rol important în evenimentele anului 1907 sunt 
reprezentate de tagma ziariştilor, în special de Constantin Mille şi ziarul evreesc Adevărul. Spionul imperial 
Günther raporta în acest sens la Viena: “Afacerea ziarului Adevărul merge pe drumul cel bun, s-a operat asupra 
lui Mille cu mari sume”. În aceeaşi manieră se va “lucra” şi cu alte gazete, precum Universul, Epoca, ale căror 
“articole erau scrise” – mărturisea acelaşi Günther – “pe biroul meu”. Nu întâmplător, ele vor fi şi cele care vor 
lansa cifrele de 10-11.000 de morŃi în tragicele evenimente. Cu alte cuvinte, până în 1907, Austro-Ungaria îşi 
crease o vastă reŃea de spionaj şi influenŃă, mergând de la periferie şi până în centru, implicând oameni politici, 
arendaşi, chiar şi mii de simpli lucrători, plasaŃi de Eidinger în puncte considerate strategice. ReŃeaua părea bine 
pusă la punct şi gata de acŃiune. 
 
Dacă foametea ar fi condus la răscoală, anul 1904 ar fi fost momentul cel mai propice în acest sens. În schimb, în 
1907 se anunŃau chiar recolte bune şi anul venea, lucru extrem de important, după alŃi doi cu rezultate frumoase. 
Cum de a izbucnit totuşi revolta? 
 
Flămânzi, satul de unde Imperiul Austro-Ungar a aprins fitilul 
Un mare arendaş, Mochi Fischer, prieten cu Eidinger, a refuzat să semneze învoielile agricole cu Ńăranii săi 
pentru anul 1907. A amânat şi refuzat orice ofertă, până când, la începutul lunii martie, Ńăranii dintr-un sat cu 
nume parcă predestinat, Flămânzi, temându-se că vor rămâne fără lucru şi hrana, au cerut cu violenŃă semnarea 
contractelor. Speriat, Mochi s-a refugiat la CernăuŃi, la prietenul său, fără însă să semneze nimic şi lăsându-i pe 
oameni de-a dreptul disperaŃi. Pericolul lipsei de pământ, deci de muncă, era din ce în ce mai puternic. 
 
Imediat, pe miile de (200.000 ha.), hectare arendate de Fischer, apar personaje ciudate, care dau de băut la toată 
lumea şi îndeamnă la violenŃă. Atacă primăriile, posturile de jandarmi; sunt înarmaŃi şi au o evidentă pregătire 
militară. Toate rapoartele de la Botoşani, din judeŃul NeamŃ, arată acelaşi lucru: indivizi din afara satelor, cu 
uniforme ciudate şi rute de deplasare pe linia Botoşani-CernăuŃi sunt la rădăcina tuturor atacurilor. Carol I a 
înŃeles rapid ce se întâmpla şi, pe data de 7 martie 1907, a ordonat ca frontiera de la Suceava la Mihăileni să fie 
ocupată militar, pentru a împiedica infiltrările agenŃilor austro-ungari. Dar era destul de târziu. 
 
Campania mass-media din umbră 
La începutul lunii martie, răzvrătirile din nordul Moldovei erau Ńinute sub control şi liniştea începea să revină, 
când ziarul Adevărul a început o amplă campanie împotriva a ceea ce ziariştii de aici numeau “marile masacre”. 
Titlurile vuiau: “Refuz de a ieşi la munca câmpului”, “Ridicarea recoltelor cu forŃa”, “Se trage în Ńărani“. 
 
Prefectul de Focşani, Aguletti, comunică lapidar capitalei: “Ziarele răspândesc enorm spiritul de răscoală, 
publicând ştiri de zvon, fanteziste, exagerate. BineînŃeles, în fruntea tuturor se aflau Adevărul şi Universul. Din 
acest moment apare într-adevăr şi răscoală reală, căci ziarele relatează – fals – ştirea conform căreia acolo unde 
oamenii au avut curajul de a se revoltă, s-au şi semnat contractele atât de dorite de Ńărani şi comunitatea rurală. 
Şi ce nu face omul pentru un ban în plus? Chiar şi o… răscoală”. 
 
Răspândirea răscoalei 
În luna martie, răscoala se extinde, pe acelaşi tipar şi cu ajutorul aceloraşi agitatori. Sunt cuprinse judeŃele Iaşi, 
Suceava, Vaslui, Falciu, Tecuci, NeamŃ, Bacău, Tutova, Putna etc. Guvernul conservator se arată incapabil de a 
controla situaŃia. Primul ministru, “Nababul” Gheorghe Cantacuzino, a dat un ordin, cel puŃin ciudat, solicitând 
reprimarea răscoalei “cu cea mai mare fermitate şi blândeŃe”. AlŃi fruntaşi conservatori, precum Mihail 
Pherekyde, sunt de ani buni pe lista de plată a Austro-Ungariei şi deci refuza să ia vreo măsură imediată. 
 
Două personaje au realizat însă gravitatea situaŃiei: Take Ionescu şi Carol I. Primul, sesizând ciudăŃenia 
momentului în care marii proprietari nu îşi apără deloc pământurile, fuge la rege, solicitându-i intervenŃia 
imediată. Astfel, cei doi au provocat retragerea conservatorilor de la putere şi venirea liberalilor, sprijiniŃi de 
Take Ionescu, pentru a pune capăt răscoalei (12 martie 1907). Pasiunea pentru şosele a spionilor creaŃi la şcoala 
lui Eidinger a început de-acum să dea roade. Urmând liniile de cale ferată şi şoselele, răscoala s-a extins după 12 
martie şi în Muntenia. Radu Rosetti îşi amintea: “oameni călări mergeau în capul bandelor, îndreptându-se spre 
Bucureşti, devastând, pradând, dând foc, omorând”. 
 
Interesant este ca în multe locuri, după cum arata rapoartele, “Ńăranii s-au înarmat şi au apărat satul de răsculaŃi”. 
Dar în alte zone, jaful şi crima au întunecat judecata, Ńăranii alăturându-se agenŃilor imperiali. 
 
Presa de la Viena, extrem de interesată de răscoala din România 
De îndată ce în ziarele din România au apărut primele ştiri, mult exagerate, despre răscoală, presa vieneza n-a 
găsit un alt subiect mai interesant de dezbătut decât evenimentele din Ńara noastră. Carol I se miră chiar într-o 
discuŃie avută cu Alexandru Marghiloman de “depeşile fabricate la CernăuŃi cu privire la masacrele antisemite, 
la prigonirile evreilor… mai cu seamă Neue Freie Presse (din Viena) s-a distins prin răspândirea acestor depeşi 
… acest ziar a publicat toate ştirile posibile”. Imediat, presa internaŃională a începuta să anunŃe iminenta 
prăbuşire a României. 
 
Încă înaintea izbucnirii evenimentelor, la 1 martie 1907, Aerenthal ştia că va fi aici o răscoală şi cerea LegaŃiei 
din Bucureşti o intervenŃie dură. La 26 martie, după ce “intuiŃia” remarcabilă a lui Aerenthal se împlinise, el 
anunŃă “că nu poate privi cu indiferenŃă răscoalele care bântuie România [...] Trebuie să ne ocupăm de marile 
tulburări din Ńara dvs., întrucât avem o graniŃă comună foarte întinsă”. Corpul 12 armată austriac de la Braşov a 
fost mobilizat, aceeaşi situaŃie înregistrându-se şi în cazul celui de la CernăuŃi, pentru o intervenŃie dincolo de 
CarpaŃi. Se părea că în aplauzele Europei îngrijorate de masacrele din România, Aerenthal putea ocupa Ńara. 
 
Împăratul Franz Joseph al Austriei sprijină România 
Deja planul austro-ungar devenise pentru mulŃi vizibil. Carol I i-a înlăturat pe conservatori de la putere şi, un 
nucleu dur, în frunte cu I.I.C. Brătianu, ca ministru de Interne, şi Alexandru Averescu, la Război, a primit de la 
suveran autorizaŃia de a pune ordine rapid în Ńară. La 18 martie 1907 se declară starea de asediu pe întreg 
teritoriul României, urmând apoi mobilizarea generală, la care au răspuns peste 140.000 de oameni, până la data 
de 29 martie. De data aceasta, curgea într-adevăr sângele de care vorbeau ziarele: s-a tras cu tunul şi s-au operat 
aproape 10.000 de arestări. 
 
Curând, situaŃia a început să se normalizeze şi a apărut clar că noul guvern poate Ńine în mâna situaŃia. Lovitura 
finală data planului lui Aerenthal a venit însă chiar de la Viena, din inima imperiului. Franz Joseph, împăratul 
Austro-Ungariei (1830-1916) nu cunoştea uneltirile sfetnicului său şi în momentul în care a aflat că se pregătea o 
intervenŃie militară în România, a protestat vehement. Căci Carol I era prietenul său, făceau parte din aceeaşi 
lume şi erau de aceeaşi vârstă. În plus, regina Elisabeta se înŃelesese foarte bine cu soŃia împăratului, Elisabeta a 
Austriei. Astfel ca Aerenthal nu numai că nu a primit regeasca susŃinere, ci Carol a fost cel căruia Franz Joseph i 
s-a adresat, într-o caldă scrisoare, felicitându-l pentru reprimarea răscoalei. Ziarele vieneze au înŃeles imediat ca 
suveranul se exprimă în acest fel împotriva intervenŃiei militare, părăsindu-l total pe Aerenthal şi susŃinătorii 
acestuia. 
 
Carol I a înŃeles rapid cine a fost în spatele răscoalei şi a şi numit-o de câteva ori deschis: agenŃia din CernăuŃi. 
Ca atare, pe când Brătianu şi Averescu se foloseau de arme pentru a înăbuşi spiritul răscoalei, regele român s-a 
adresat celor care puteau acŃiona direct la sursa răutăŃilor: Franz Joseph şi Wilhelm II. Împăratul austro-ungar şi-
a făcut datoria. La fel şi Germania lui Wilhelm, care a anunŃat imediat că nu considera necesară o intervenŃie în 
România. 
 
O enigmă care a tulburat generaŃii 
Răscoala a luat sfârşit ca prin farmec, lăsând în urma doar oameni năuciŃi de cele întâmplate. O enigmă a 
persistat însă: de ce Carol I a solicitat lui Brătianu ca toate actele răscoalei şi ale represiunii să nu rămână în 
arhive? ExplicaŃia oficială a fost ca regele nu dorea o judecare a foştilor miniştri liberali, atunci când 
conservatorii vor reveni la putere. Motivul nu stă însă în picioare, căci regele interzisese deja două procese 
similare – al liderilor conservatori din 1871-1876 şi cel al lui I.C. Brătianu în 1888, când Alexandru Candiano-
Popescu îşi aminteşte că regele le-a declarat conservatorilor că dacă persistă în intenŃia de a-l judeca pe Brătianu, 
el va merge zilnic cu trăsura la închisoarea lui Brătianu şi îi va încredinŃa guvernul, “amândoi conducând Ńara de 
la puşcărie”. 
 
Se ştia clar că regele nu va accepta niciodată ca un guvern al lui să fie judecat şi că va alunga de la putere pe cei 
care îi vor solicita un asemenea lucru. Însuşi I.I.C. Brătianu, care avea tot interesul ca aceste documente să fie 
ascunse, a protestat în faŃa regelui pentru preluarea lor. Răspunsul adevărat trebuie căutat însă în originea 
evenimentelor. Astfel, cunoscându-se ca perfida Austrie a fost în spatele răscoalei, rămânerea României în 
alianŃă cu ea său alături de Puterile Centrale devenea de neconceput. Iar alianŃa cu acestea, respectiv cu 
Germania natală, reprezenta visul etern al lui Carol. Vis care îl va duce însă în mormânt, când se va prăbuşi în 
septembrie 1914, în momentul în care România a refuzat să intre în război de partea Germaniei. Pentru a apăra 
acest vis, a ascuns regele român celebrele dosare care arătau clar că Austro-Ungaria – aliată noastră, dar şi a 
Germaniei – încercase desfiinŃarea Ńării. Iar Carol I n-a putut să accepte prezentarea unui asemenea adevăr."" 
 
 
 
